Jyske Efterretninger, 1823-12-08
J Aaret 1490 bleve Hertugdømmene Schlesvig og Holsteen deelte mellem Kong Christian den 1stes Sønner Kong Hans og Hertug Friedrich den 1ste. Efter Kong Hans Død i Aaret 1513 og da hans Søn Christian den 2den, der fulgte Faderen i Regjeringen, Aaret 1523 forlod sit Rige og sine Lande, bleve Danmark og Norge under Friedrik den 1ste igjen forgenede med begge Hertugdømmene. Efter hans Død, i Aaret 1533, deelte hans Søn Kong Christian den, 3die i Aaret 1544 en Deel af begge Hertugdømmene imellem sine Brødre Hertug Johan den Ældre og Herling Adolph, hvilken Deelingsact er sluttet i Rendsborg. Ved denne Deling opstode to Hovedlinier, den kongelige og den Fyrstelige eller Gottorpske. Herling Adolph, som Stammefader for det HolsteenGottorpske Huus, regjerede fra 1544 indtil 1586. Hans Søn Hertug Friedrich den 2den døde 1587, og dennes Broder, Hertug Philip, 1590, uden Livsarvinger. Denne fulgte hans Broder Johan Adolph. lindtil 1616. Hans Søn Friedrich den 3die døde i Tønningen 1659. Han havde til Efterfølger Christian Albrecht indtil 1694. Hertug Friedrich den 4de blev i Træfningen ved Klisson i Polen. Efter ham fulgte i Regjeringen hans tvaarige Søn Carl Frie rich, der formælede sig med en Datter af den Russiske Keiser Peter den 1ste, Anna, og 1739 efterlod Carl Peter Ulrich, som i Aaret 1742 blev af den Russiske Keiserinde Elisabeth, hans Moster, erklæret for Storfyrste af Rusland og hendes Efterfølger paa Tro men, under Navn af Peter Frodorowitz. Fra den Tid af blev det saakaldte storfyrstelige District at Hertug kommet Holsteen forenet med det Russiske Rige. Aaret 1767 blev, under Keiser Pauls Mindreaarighed, sluttet imellem Keiserinden af Rusland Catharine den 2den og Kong Christian den 7de en ratificeret provisorisk Tractat, angaaende Mageskiftet af den lidtilværende Russiske Andeel af Hertugdommet Holsteen mod begge Grevskaber Oldenborg og Delmen. først, og i Aaret 1773 den 16de Novbr. fandt Afstaaselsen af det hele fyrstelige Holsteen til det Kongelige Huus Danmark Sted i Staden Kiel. Der er saaledes 50 Aar henrundne, siden den Tid Hertugdømmet Holsteen, som Tilfælde, Tidsforhold, politiske Begivenheder havde adskilt og sønderstykket, blev atter forenet under een Regjering. Hiin for hele Landet, og især for Hertugdømmet Holsteen, højst vigtige Dag, paa hvilket et Folk, der, i Aand, Sæ a der, Folkelighed, saavelsom Beliggenhed, Clima og Jordbund, ere saa overeenstemmende, blev forenet, kunde ikke forbigaae Landet ubemærket. - Søndagen den 16de November, det 50aarige Jubilæum, forenede sig, efter endt Gudstjeneste, et sluttet Selskab i Stadt Kopenhagen i Kiel til et Maaltid, for at ihukomme Dagens Vigtighed. Men den næste Dag blev, efter Foranledning af det academiste Senat, en til Dagens Høitidelighed passende Tale, holdt af Etatsraad, Dr. og Professor Ridder Niemann i det academiske Auditorium. Taleren fremsagde prisende Yttringer, og Ønsker, der fortjente at lægges paa Hjerte. Efter denne Høitidelighed forsamlede Professorerne, de civile og militaire Øvrighedspersoner, Embedsmænd, Borgere og Skuderende sig i Harmoniens Sal, hvor et Maaltid, ved Hjelp af Subskription, var arrangeret af Herr Dr. og Prof. Pfaff, Ridder, for i glad Lag at bringe den høistvigtige Dag og de længst hedengangne Mænd, der havde været virksomme ved denne Handling, i Erindring. Efterat der af Dr. og Prof. Pfaff var udbragt en Skaal paa vor allernaadigste Konges Sundhed med et enthusiastisk Hoch, og Dagens Minde, ledsaget af en af Dr. og Lector Heiberg forfattet Sang, der med fuld Musik blev afsjungen, af Universitetets Rector var bragt i Erindring, fulgte flere til Dagens Høitidelighed passende Skaaler, og først sildig om Aftenen skiltes Selskabet ad, med de bedste Ønsker for Kongens og Landets Vel.